cyanic-selkie/wikianc huggingface dataset:
Hishammuddin Hussein
Hishammuddin Hussein (født 5. august 1961 i Kuala Lumpur), også kjent med tittelen Yang Berhormat Datuk Seri Panglima, er en malaysisk politiker som i mars 2020 ble Malaysias utenriksminister.
Han er medlem av United Malays National Organisation (UNMO), som er det største politiske partiet i Malaysia. I mars 2020 ble han utenriksminister. Han var fra 16. mai 2013 vært Malaysias forsvarsminister og fungerende samferdselsminister. Hussein hadde tidligere vervet som innenriksminister i perioden 2009−2013 og utdanningsminister i perioden 2004−2009. Han har vært trukket frem som en høyst sannsynlig etterfølger til sin fetter, Najib Razak, som var statsminister fra 2009 til 2018. Han er sønn av Malaysias tredje statsminister, Hussein Onn, og nevø av Malaysias andre statsminister, Abdul Razak Hussein.
Hussein havnet i det internasjonale søkelyset i mars 2014, som offisiell talsmann for den malaysiske regjeringen på en rekke pressekonferanser holdt i de påfølgende dagene etter forsvinningen av Malaysia Airlines Flight 370.
Győr bispedømme
Győr bispedømme er et av Ungarns tolv katolske bispedømmer og ligger i kirkeprovinsen Esztergom-Budapest.
Bispedømmet ble opprettet i 1009 og hadde den gang en mye større utstrekning. Fordi det i vest omfattet en del tyskspråklige sogn, hadde bispedømmet også det tyske navnet Bistum Raab. 1777 ble Szombathely bispedømme skilt ut som eget bispedømme i sør. Etter første verdenskrig ble dessuten i 1922 de resterende tyskspråklige sognene overført til det apostoliske administraturet Burgenland i Østerrike.
I hundre
I hundre er et musikkalbum med Contrazt, utgitt sommeren 2012. Med på albumet er også Odd Arne Sørensen og er produsert av Morten Nyhus. Albumet lå 9 uker på VG-lista og endte med 4.-plass som beste plassering. Mariann Records er plateselskapet
UEFA Nations League 2018-2019 divisjon C
UEFA Nations League 2018-2019 divisjon C er den tredje divisjonen i UEFA Nations League i 2018-2019. Divisjon C er delt inn i 4 grupper med 3 lag i gruppe 1 og 4 lag i de 3 andre, divisjonen består av lagene rangert nummer 28-39. De 4 vinnerne rykker opp til divisjon B, mens de 3 lagene som blir sist i gruppene med 4 lag rykker ned i divisjon D. I tillegg rykker det dårligste laget på 3. plass ned. Dette gjelder også for laget i gruppe 1.
Generell rangering
De 15 divisjon C-lagene vil bli rangert 25. til 39. totalt i UEFA Nations League 2018–19 i henhold til følgende regler:
Panamerikansk mesterskap i håndball for menn 1989
Panamerikansk mesterskap i håndball for menn 1989 ble arrangert i Pinar del Rio på Cuba i 1989.
The Julekalender
The Julekalender er en norsk julekalender som ble vist på TV 2 i 1994. Serien var en norsk versjon av en dansk serie med samme navn fra 1991. Regi er ved Hans-Erik Saks. Hovedrollene spilles av Tore Johansen, Erling Mylius og Ivar Gafseth, som alle spiller to roller hver.
Serien handler om noen nisser ved verdens ende som leter etter en livsviktig gammel nøkkel som befinner seg i en hule i Sør-Trøndelag. De setter av gårde med fly og finner raskt både hulen og nøkkelen, men får problemer med å komme seg tilbake da propellen på flyet blir skadet. Samtidig dukker en skummel «nåså» opp i nærheten. Nåsåer er vampyrlignende skapninger som ligner på mennesker og som var nissenes dødsfiender fra gammelt av. Denne nåsåen søker tilflukt på en gård i nærheten og forsøker desperat å komme i besittelse av en gammel tryllebok som han vet at nissene har.
Handling
For lenge siden var Trøndelag befolket av nisser som levde i huler under bakken, helt til noen vampyraktige vesener kalt nåsåer fordrev dem fra området. Nåsåene plyndret og ødela de fleste av nissehulene med unntak av én som ligger skjult like ved en bondegård der den fåmælte potetbonden Olaf Sand, hans enfoldige og snakkesalige kone Gjertrud og hunden deres Kvikk bor.
Ved Verdens Ende ligger den gamle overnissen Good Old Gammel Nok for døden fordi spilledåsen som spiller livsmelodien hans er i ferd med å stoppe. Opptrekksnøkkelen til spilledåsen befinner seg nettopp i den siste gjenværende nissehulen, men han er for syk og svak for å kunne hente nøkkelen selv. Han sender derfor de tre nissene av gårde for å hente nøkkelen: den sjefete og late Fritz, den noe eldre og slitne arbeidsnissen Hansi og den yngre og ivrige Gynter. De får med seg Den store Kloke-boken, en stor bok som gir svar på nesten alt, og som også inneholder magiske formler og som ikke må havne i hendene på de onde nåsåene. Nissene flyr til Trøndelag, men slipper opp for drivstoff idet de skal lande. Dette fører til en hard landing og propellen på flyet deres blir skadet. Etterpå finner nissene raskt hulen og opptrekknøkkelen, men kommer seg ikke hjem igjen før Gynter har spikket en ny propell til flyet, en jobb som viser seg å være ganske tidkrevende.
Samtidig ankommer en mystisk person ved navn Benny gården til ekteparet Sand. Benny, som oppgir å være handelsreisende fra Oslo, hevder at bilen hans har brutt sammen og får snakket seg til en overnatting på gården. Ved hjelp av stadig nye påskudd forblir Benny losjerende hos familien Sand på ubestemt tid. Det blir etterhvert klart at Benny egentlig er en nåså som på en eller annen måte har fått snusen i at det er nisser i nærheten, og som forsøker å finne dem og stjele Den Store Kloke-boken.
På tross av fullstendig kulturkollisjon mellom ham og potetbøndene, som ikke aner hva som egentlig foregår, klarer Benny til slutt å finne nissehulen, stjele boka og misbruke trylleformlene. Nissene må dermed skaffe boka tilbake, hvilket er lettere sagt enn gjort, og tida er knapp, for spilledåsen ved verdens ende går stadig saktere.
Historie
Våren 1991 bestemte TV-produsenten Hans-Erik Saks og popgruppen De Nattergale seg for å lage en julekalender som også passet for voksne. Et år etter kom så ideen om å lage en egen versjon for visning på norsk tv. Det ble prøvefilmet med mange norske skuespillere og komikere, men det var først i tredje runde at avgjørelsen endelig ble tatt. Valget falt på den trondheimsbaserte gruppen Travellin' Strawberries, og bandets medlemmer tok på seg å oversette og tilrettelegge manuset og sangene til norsk. Produksjonsselskapet møtte for første gang gruppen på Nøysomhet gård på Øysand i Melhus kommune for prøvefilming.
Produksjonen bød på økonomiske problemer selv om de hadde godt over hundre mindre støttespillere, men de fikk hjelp av Sætre AS. Våren 1994 ble det orden på finansieringen, og en avtale mellom Saks Film og TV og TV 2 falt på plass etter intense forhandlinger. Avtalen innebar at serien ble sponset av den da Sætre-eide snacksprodusenten KiMs, som for anledningen lanserte en egen potetgullvariant med navn Olaf Sands Rifla Potetflak.
Alle innendørsscener er filmet i studioet til Saks film og TV, som holdt til i en ombygd bondegård like utenfor Århus i Danmark. Kulissene er nøyaktig de samme som hadde vært brukt under innspillingen av den danske originalversjonen. Serien er produsert som en sitcom, det er brukt flere kameraer, og den er redigert på stedet. Utendørsscenene er gjort i Norge. Gården som vi får se i starten av serien, er et manipulert bilde som er komponert av mer enn ti ulike elementer. Bildet er i utgangspunktet et vanlig gårdsfoto fra Trondheims-traktene med en løe og ulike opptak av trær og fjell. Hunden «Kvikk» døde før opptakene til den norske versjonen, men er allikevel med i den norske versjonen ved at en kort snutt fra den danske versjonen ble klippet inn. I og med at dette ene klippet ble brukt gjentatte ganger i diverse episoder samt at hunden aldri synes ellers, gjør det ganske opplagt for seerne at hunden egentlig ikke er der, men dette var ment som en intern vits av de norske produsentene.
Opptakene var ferdig innspilt høsten 1993. Deretter ble det redigert en prøveversjon. Julekalenderen vakte ikke så stor interesse som regissør Saks hadde håpet, men etter at de hadde avspilt episodene for daværende dramasjef i TV 2, Kristin Helle-Valle, var hun overbevist om at serien ville bli en kultklassiker. På det tidspunktet var det dog for sent å få julekalenderen inn i sendeskjemaet for desember det året, så visningen måtte utsettes til desember året etter.
Serien er kjent for de morsomme ordtakene til både potetbonden og til nissene. Mange av disse gikk fort inn i moteslangen på midten av nittitallet, og noen brukes fortsatt i dag. Nissene snakker «norwenglish», som er en blanding av norsk og engelsk. Språket er en ord-for-ord-oversettelse fra trøndersk til engelsk og ikke meningsoversettelse som man gjør til vanlig.
Serien inneholder også mange musikalske innslag. Musikken ble fremført av Travellin' Strawberries og gikk rett til topps på alle norske hitlister i desember 1994 med albumet Songs From The Julekalender.
Serien er med få justeringer en ren kopi av originalutgaven fra Danmark, som første gang ble vist i 1991 på dansk TV 2. Manus og innspilling ble gjort av bandet og skuespillergruppen De Nattergale, og serien ble produsert av Saks Film.
I 1997 laget Trio Saletti en finsk versjon av den danske originalen med navnet The Joulukalenteri.
Nåsåer
Nåsåene er en gruppe fiktive skapninger som forekommer i serien. Nåsåer har et anstrengt forhold til jul og hater nisser over alt på jord. En nåså vil gjøre alt som står i sin makt for å ødelegge julen og for nissene. Nåsåene ser vanligvis ut som helt vanlige mennesker, men de viser sin sanne skikkelse når de drikker alkohol. Da får de spasmiske rykninger, briller og hoggtenner.
I serien forekommer bare en nåså, Benny. Benny er moderne og fremadstormende. Han utnytter ekteparet Sand, er løgnaktig og farlig.
Andebu prestegjeld
Andebu prestegjeld var et prestegjeld tilhørende Tønsberg domprosti i Tunsberg bispedømme i Den norske kirke. Det omfattet Andebu kommune i Vestfold fylke, og hovedkirken var Andebu kirke.
Historikk
Andabú sókn (norrønt) har sin opprinnelse fra kristningen av landet. Andebu prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Andebu prestegjeld dannet grunnlaget for Andebu formannskapsdistrikt opprettet i 1837.
Inndeling 1992: Andebu, Undrumsdal og Kodal.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
Andebu prestegjeld og dets sogn er nå en del av Sandefjord kirkelige fellesråd underlagt Sandefjord prosti.
Akira Kurosawas drømmer
Akira Kurosawas drømmer (夢; Yume) er en japansk spillefilm fra 1990 av Akira Kurosawa. Filmen er episodebasert og er fortellingene om en rekke drømmer som regissøren hadde.
Filmen ble nominert til Golden Globe som beste fremmedspråklige film i 1991.
Akira
Akira kan vise til:
Jwala Gutta
Jwala Gutta (født 7. september 1983 i Wardha i Maharashtra i India) er en indisk badmintonspiller. Hun representerte landet sitt under Sommer-OL 2012 i London, der hun ble utslått i gruppespillet i double.
Homlong og Raknestangen Arkitektfirma
Homlong og Raknestangen Arkitektfirma var et arkitektfirma drevet av Terje Gunnar Homlong og Jon Raknestangen, som ble startet i 1971 og opphørte i 2005.
Arkitektkontoret tegnet offentlige bygg, Jesu Kristi kirke av siste dagers helliges kirkebygg i Sandviksveien 206 i Bærum og i Tønsberg, boliger og campinghytter.
I tilknytning til en rivningssak i Olav Aukrusts vei Oslo i 2021 beskriver byantikvaren at Homlong og Raknestangen Arkitektfirmaets arbeid med villaen gir kulturminneverdi og viser til høye material- og arkitektoniske kvaliteter som står i kontrast med byggeperiodens preg av ferdighus fra Block Watne og andre større leverandører. Ikke bare villaen i Olav Aukrusts vei, men generelt påpeker byantikvaren at firmaets arbeid kjennetegnes av av bygg som er godt tilpasset terrenget og miljøet rundt.
Racing Mechelen
Koninklijke Racing Club Mechelen er en belgisk fotballklubb fra byen Mechelen i Belgia.
Academia Sinica
Academia Sinica (tradisjonell kinesisk: 中央研究院; pinyin: Zhōngyāng Yánjiūyuàn) er det nasjonale vitenskapsakademi for Republikken Kina, og ligger i Taipei.
Det ble grunnlagt i 1928, på det kinesiske fastland av Kuomintangregjeringen, med den ledende akademiker og reformator Cai Yuanpei som sin første leder. Etter den kinesiske borgerkrig ble det reetablert i Taipei etter at Republikken Kinas regjering flyttet fra Nanjing til Taipei.
Racing Mechelen
Klubben spiller i 2011/12 i 3. divisjon avdeling B.
Academia Sinica
Det deler tidlig historie med Det kinesiske vitenskapsakademi i Beijing i Folkerepublikken Kina, som også i mange sammenhenger fører det latinske navnet Academia Sinica.
Them Crooked Vultures
Them Crooked Vultures er et rockeband startet i 2009. Bandet omtales som en supergruppe og består av trommeslager Dave Grohl (Foo Fighters, Nirvana, Probot, Queens of the Stone Age), vokalist og gitarist Josh Homme (Queens of the Stone Age, Kyuss, Eagles of Death Metal) og bassist og keyboardist John Paul Jones (Led Zeppelin). I konsertsammenheng har også Alain Johannes (What Is This?, Eleven, Queens of the Stone Age) vært med som ekstra gitarist.
Roberto Carcelén
Roberto Carcelén (født 8. september 1970) er en peruansk langrennsløper bosatt i Seattle, USA.
Han har ikke deltatt i verdenscupen i langrenn, men har gått en rekke regionale renn i Nord-Amerika.
Carcelen representerte Peru under Vinter-OL 2010.
King James Version
King James Version (KJV) er en engelsk bibeloversettelse som begynte i 1604 og ble fullført i 1611 av Den engelske kirke. Den ble trykket av kongens trykker, Robert Barker. Dette var den tredje offisielle oversettelse til engelsk. Den første var Den store Bibel (Great Bible) bestilt av Den engelske kirke under regimet til kong Henrik VIII, og den andre var Biskopenes Bibel (Bishop's Bible) i 1568. I januar 1604 kalte kong Jakob I av England inn til en konferanse ved Hampton Court hvor den nye engelske versjonen ble mottatt som svar på de problemer som ble oppfattet av de tidligere oversettelser bemerket av puritanerne, en fraksjon innenfor Den engelske kirke.
Kongen utvalgte 54 personer til å arbeide med oversettelsen. De holdt på i syv år. Oversettelsen kom ut første gang i 1611. Den ble deretter sett på som standardutgave i Storbritannia i flere århundrer. Siden har det kommet ut nye utgaver hvor språket har blitt modernisert. Den første utgaven omfattet også de deuterokanoniske bøker, men siden 1800-tallet har de vanligvis blitt utelatt.
Denne bibeloversettelse fikk stor innflytelse på utformingen av det engelske språk og engelsk litteratur, og særlig Herman Melville og William Wordsworth var dypt påvirket av den. Den har et poetisk språk som kan oppleves som gammeldags for dagens lesere, men King James Version er fortsatt en av de mest solgte bibeloversettelsene blant engelsktalende.
Konfucius’ etterkommere
Konfucius' etterkommere er den i Kina i særklasse mest ærverdige av de lengre slektslinjer blant kineserne. Den linjen som redegjøres for her, er slektens hovedlinje.
Generasjonsnavn
Etterfølgerne etter Konfucius benytter fremdeles generasjonsdikt for sine navn, gitt av keiserne under Ming- og Qing-dynastiet, likesom etterkommerne av de andre fire vismenn 四氏, Mencius, Zengzi og Yan Hui.
Landgericht Frankfurt am Main
Landgericht Frankfurt am Main er en domstol i det ordinære rettsvesen i Tyskland. Den kan sammenliknes med den norske lagmannsretten og er en av ni lagdømmer i Oberlandesgerichtsbezirk Frankfurt am Main. Innenfor rettskretsen bor det ca. 1 million mennesker. Domstolen har ca. 400 ansatte, hvorav 140 dommere.
DinSlekt.no
Programmet fungerer som en online tjeneste hvor alt må gjøres gjennom en nettleser. Man må registrere seg med en brukerkonto, og man kan da opprette et slektstre, og ev. velge å dele dette med andre brukere. Tjenesten har støtte for kilder, mediefiler, anekdoter, stedsdefinisjoner ved hjelp av Google Maps og publisering av slektstrær på Internett.
Darko Damjanovski
Darko Damjanovski (født 15. juli 1981 i Gostivar) er en makedonsk langrennsløper.
Han har ikke deltatt i verdenscupen i langrenn, men har gått en rekke FIS-renn i Europa.
Damjanovski deltok i Vinter-OL 2006, 2010 og 2014.
Judo World Masters 2013
Judo World Masters 2013 ble arrangert i Tjumen i Russland i 2013.
Eldste dryas
Perioden er oppkalt etter reinrose, Dryas octopetala, som da var vanlig i Danmark. En mente opprinnelig at dryasperioden var en sammenhengende kuldeperiode, men det er nå vist at den ble avbrutt av to milde perioder (interstadialer). Perioden er dermed delt i tre: eldste dryas, eldre dryas og yngre dryas. Bøllingtiden var mellom eldste og eldre dryas, og allerød-interstadialen var mellom eldre og yngre dryas.
Dve zjensjtsjiny
Dve zjensjtsjiny (originaltittel: Две женщины) er en russisk film fra 2015 regissert av Vera Glagoleva.
Fantastic Four
Fantastic Four viser til flere betydninger:
Børneasylet
Børneasylet var en barnevernsinstitusjon (barneasyl) i Midtbyen Trondheim som ble grunnlagt i november 1837 av foreningen Selskabet De Nødlidendes Venner. Børneasylet var Norges første barneasyl og regnes også for å være landets første barnehage. Foreningen endret navn til Trondhjems Asylselskap i 1858 og drives i dag som en stiftelse med flere barnehager rundt i byen.
Børneasylet hadde fra start av tilholdssted ved Carl Johans Arbeidsstiftelse, som da lå i Telefsengården ved Dronningens gate 48. Denne bygården ble ødelagt i bybrannen i 1842 og asylet holdt deretter sted i midlertidige lokaler i Midtbyen frem til det flyttet tilbake til samme adresse på hjørnet av Dronningens gate 48 og den nyetablerte Asylveita i 1850. Asylet hadde plasser til varierende antall barn, men hadde på det meste opp til 70 barneplasser.
Asylet holdt til i Dronningens gate 48 frem til 1878, da de flyttet videre til Sverres gate 16. I 1938 ble asylet omdannet til ordinær barnehage, og fra 1968 drives denne under navnet Midtbyen barnehage i Elvegata 1b.
Anette Tønsberg
Anette Tønsberg (født 2. april 1970 i Lørenskog) er en norsk tidligere skøyteløper som representerte Aurskog/Finstadbru Sportsklubb.
Hun deltok under vinter-OL for Norge i 1992 i Albertville med 20.-plass på 3000 meter og 21.-plass på 5000 meter, og i 1998 i Nagano med 13.-plass på 5000 meter, 15.-plass på 3000 meter og 17.-plass på 1500 meter.
Sammenlagt i Verdenscupen
Poeng i parentes er rangeringspoeng som rangeres under verdenscup-poeng, men som likefullt er oppnådd under verdenscup-løp.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.
Graz-Seckau bispedømme
Bispedømmet Seckau ble oppretta i 1218 som et av Salzburg erkebispedømmes såkalte egenbispedømmer. Grunnlaget var et augustinerkloster i tettstedet Seckau. Biskopene residerte imidlertid sjelden i Seckau, men enten i Graz eller i slottet Seggau lenger syd. Bispedømmet var opprinnelig nokså liten (13 sogn) og usammenhengende, men ble etter hvert utvida på bekostning av Salzburg og Lavant bispedømme.
Bispesetet ble i 1786 flyttet fra Seckau til Graz. Fra 1859 ble bispedømmet utvida med sognene fra det oppheva Leoben bispedømme, og var dermed omtrent sammenfallende med dagens delstat Steiermark. Nedre Steiermark (som i dag hører til Slovenia) sogna derimot til Lavant bispedømme. Navneskiftet til Seckau-Graz bispedømme skjedde først i 1963.
Cog
Cog er en gratis, lydavspiller under open source lisens for Mac OS X.
Rai 1
Rai 1 er en italiensk tv-kanal og allmennkringkasteren Rais hovedkanal. Den startet faste sendinger 3. januar 1954 og er Italias eldste tv-kanal. I 2020 hadde Rai 1 en markedsandel på 16,4 prosent, noe som også gjorde den til landets største. Rai 1 er en allmennkanal som retter seg mot et bredt publikum med programmer innen nyheter, underholdning, idrett og show.
Bakgrunn
Italia begynte med prøvesendinger på fjernsyn i 1952, og i 1954 startet den italienske allmennkringkasteren Rai med regulære tv-sendinger.
Den første sendingen gikk 3. januar 1954 klokken 11.00 da hallodamen Fulvia Colombo presenterte dagens program. Sendingen fant sted i Milano og ble kringkastet via senderne i Torino og Roma. Det første faste programmet gikk klokken 14.30 og kveldsprogrammet var teaterforestillingen L'osteria della posta av Carlo Goldoni. Kvelden ble avsluttet klokken 23.15 med idrettsprogrammet La Domenica Sportiva, som fremdeles sendes på Rai. Dette er selskapets lengstlevende tv-program.
Kanalen har skiftet navn flere ganger. De første årene het den bare RAI, før den skiftet navn til Programma Nazionale (Nasjonalt program) da Rai 2 ble etablert i 1961. Siden het kanalen Rete 1 (kanal 1) og Rai Uno (Rai én).
Panamerikansk mesterskap i håndball for menn 1994
Panamerikansk mesterskap i håndball for menn 1994 ble arrangert i Santa Maria i Brasil i 1994.
Kein Einaste
Kein Einaste (født 22. februar 1985 i Pärnu) er en estisk langrennsløper.
Han debuterte i verdenscupen i langrenn 8. januar 2005, og hans beste individuelle verdenscup-plassering er en 7.-plass i klassisk sprint fra 2010.
Einaste representerte Estland under Vinter-OL 2010.
Ashwini Ponnappa
Ashwini Ponnappa (født 18. september 1989) er en indisk badmintonspiller. Hun representerte landet sitt under Sommer-OL 2012 i London, der hun ble utslått i gruppespillet i double.
Mike Hooper
Mike Hooper (født 10. februar 1964 i Bristol) er en tidligere engelsk fotballkeeper.
Hooper startet sin karriere som juniorspiller i Mangotsfield United før han signerte for Bristol City i 1983. Her ble han værende i 2 sesonger, men fikk kun en ligakamp. I 1985 skrev han under for Wrexham. Her fikk han 34 ligakamper. Han ble hentet til Liverpool av manager Kenny Dalglish for £40 000 25. oktober 1985. Han ble hentet som reserve for Bruce Grobbelaar, men fikk likevel 73 kamper for de røde, (51 ligakamper), i de 8 sesongene han tilbragte i Anfield – klubben.
Han ble lånt ut til Leicester i 1990 hvor han spilte 14 ligakamper.
I 23. september 1993 ble han solgt til Newcastle hvor han spilte 25 kamper. Han la opp i 1995.
Han jobber i dag som dørvakt på et utested i City of Durham.
Kamper
Liverpool
Fredrik Christian Groth
Fredrik Christian Groth (født 1759 i Kristiansand, død 13. mars 1828 i Kristiansand) var en norsk fiolinist og organist. I 1795 ble han den første stadsmusikant (stadsmusikus) i Christiania med en fast årlig gasje på 100 riksdaler. Han var også «orchesteranfører» og fra 1799 musikkdirektør i det nystiftete Det Dramatiske Selskap, som i disse årene var den eneste faste musikkinstitusjon i Christiania. I årene 1809–1828 var han organist i Vår Frelsers kirke (siden 1950 Oslo domkirke). Groth ga også privattimer, og underviste bl.a. komponisten Waldemar Thrane.
Den 10. desember 1789 giftet han seg med Edel Florentz i Risør.
«Imperator»
«Imperator» var et seilskip (fullrigger) som ble bygget av H.C. Knudsen ved Ploug & Sundts verft på Kjerringholmen i Stavanger.
Skipet ble levert i 1876 til Ploug & Sundt, Stavanger. Skuta ble solgt til firmaet Holdt & Isachsen etter at Ploug & Sundt gikk konkurs i 1883. I 1891 forliste «Imperator», og skuta ble totalvrak.
Fyrsteabbediet St. Gallen
Fyrsteabbediet St. Gallen var et benediktinerabbedi med sete i St. Gallen (Sveits), som var blant Det hellige romerske rike av den tyske nasjons viktigste riksklostre. Det hadde i mange hundre år status som både fyrste- og territorialabbedi, men ble opphevet i 1805. St. Gallen bispedømme viderefører på en måte arven etter abbediet.
Historisk oversikt
Allerede 612 bodde den irske munken Gallus som eremitt i nærheten av klosterets senere beliggenhet. Selve klosteret ble grunnlagt i 719 som et «løst munkesamfunn» og sluttet seg i 747 til benediktinerordenen. Allerede 818 ble klosteret riksumiddelbar, dvs. fikk status som rikskloster. 1207 ble abbeden dessuten hevet til fyrsterangen, dvs. han ble riksfyrste med personlig stemme i riksdagen, og klosteret fikk æresbetegnelsen fyrsteabbedi. Senest siden 1217 var abbediet dessuten eksempt, dvs. løst fra biskopen av Konstanz (i hvis bispedømme abbediet lå) og direkte underlagt paven.
1451 ble abbediet et «vennligsinnet sted» (zugewandter Ort), dvs. et assosiert medlem av Det sveitsiske edsforbund. I flere århundrer var abbediet dermed på papiret del av to stater samtidig: Sveits og Det tysk-romerske rike. Tilknytningen til sistnevnte opphørte i etterdønningene av den franske revolusjon, da abbediets undersåtter erklærte abbeden for avsatt i 1798. Abbediets omfattende besittelser ble dermed innlemmet i de nyoppretta kantonene Säntis og Linth, og fra 1803 i kantonen St. Gallen. Denne bestemte i 1805 at klosteret skulle oppheves.
På det kirkelige plan kom abbediets område med opphevelsen (tilbake) til Konstanz bispedømme og i 1819, etter at også dette bispedømmet var blitt opphevet, til Chur bispedømme. For å fremheve St. Gallens betydning for katolisismen skiftet dette navn til ''Chur-St. Gallen bispedømme'' i 1823, og 24 år senere ble kantonen St. Gallen skilt ut som et eget bispedømme.
Betydning
I den tidlige middelalderen var fyrsteabbediet St. Gallen et av de mest betydningsfulle kulturelle sentre i Europa. Klosterbiblioteket og stiftsarkivet, som inneholder omfattende samliger med dokumenter helt tilbake til 700-tallet, vitner fremdeles om denne høyhetstiden.
San Esteban-demningen
San Esteban-demningen er en demning med et lite vannkraftverk i provinsen Orense i Spania, i kommunen Nogueira de Ramuin. Det ligger i elva Sil, i nedbørfeltet til Miño, beliggende nordvest i landet. Vannkraftproduksjonen har en installert effekt på 442 MW.
Fyrsteabbediet St. Gallen
Betydning
Klosteret hadde en ny blomstringstid på 1700-tallet, noe som vises i de overdådige barokkbygningene som ble oppført mellom 1755 og 1767. Hele klosteranlegget ble i 1983 tatt med på UNESCOs liste over verdens kulturarv.
San Esteban-demningen
Demningen er en 115 meter høy og 295 meter lang gravitasjonsdam i betong.
Nord-Korea under Vinter-OL 1972
Nord-Korea under Vinter-OL 1972. Seks sportsutøvere, alle kvinner, fra Nord-Korea deltok i hurtigløp på skøyter under Vinter-OL 1972 i Sapporo i Japan. Nord-Korea, som deltok for andre gang i et vinter-OL, vant ikke noen medaljer. Beste plassering var en niendeplass på 3 000 meter skøyter for damer.
Ramanspredning
Ramanspredning er uelastisk spredning av lys fra interaksjon med de elektroniske, magnetiske og vibrasjonelle eksitasjoner i materie.
Det mest typiske tilfellet av ramanspredning er når et foton spres mot et molekyl, og i prosessen taper en gitt mengde energi gjennom å eksitere molekylets spesifikke vibrasjonstilstand. Uelastisk spredning av lys (fotoner) kan skje fra molekyler i gass- eller væskefase, men også fra materialer i faststoff. I prosessen må fotonets energi enten forbli uendret (rayleighspredning), avta som følge av at materiet eksiteres (stokesspredning) eller øke som følge av at materiet deeksiteres (anti-stokesspredning). Stokes- og anti-stokesspredning betraktes begge som ramanspredninger. De eksitasjonene som fotonet vekselvirker med er ofte vibrasjoner, men de kan også være magnetiske eller elektroniske av natur. Ramanspredning er derfor et svært allsidig spektroskopisk verktøy, og benyttes innen flere disipliner som fysikk og kjemi.
Ramaneffekten er oppkalt etter oppdageren Chandrasekhara Venkata Raman, som ble tildelt Nobelprisen i fysikk i 1930 for sitt arbeid med å beskrive uelastisk spredning av lys. Uavhengig av Raman demonstrerte Landsberg og Mandelstam eksistensen av uelastisk lysspredning omtrent samtidig. Raman rakk å publisere sine resultater kun uker før sine konkurrenter, noe som er grunnen til at effekten bærer hans navn, og at han ble belønnet med Nobelprisen. Det interessant i sammenhengen at eksistensen av effekten hadde blitt vist teoretisk av A. Smekal et antall år før det eksperimentelle beviset.
Øvre Holen Curlingforening
Øvre Holen Curlingforening er en curlingklubb med base i Bergen Vest som ble stiftet 18. august 2006. Klubben har sin hjemmebane på Iskanten i Loddefjord. Den har per 1. januar 2008 elleve medlemmer. Beste resultat: Kvartfinale i Viking Cup, Hamar 2008.
Jernanger
Jernanger er en norsk film fra 2009 regissert av Pål Jackman og med Bjørn Sundquist i hovedrollen som Eivind. Manuset er skrevet av Jackman selv i samarbeid med Eigil Jansen og Hans Erik Voktor, og er hans første film som regissør siden Detektor i 2000. Andre skuespillere er Pål Sverre Valheim Hagen, Rikke Westerlund Lie, Nils Utsi, Mary Sarre, Inga Marja Sarre og Ailo Gaup. I tillegg debuterer de to Stavangerartistene Hans Petter Hansen og Magne Høyland som skuespillere i sentrale roller.
TVN (Sør-Korea)
TVN (Total Variety Network, stilisert som tvN) er en sydkoreansk kabel-tv-kanal som er eid av CJ ENM, en divisjon av CJ Group.
Capdepera
Capdepera er en by og kommune i det østlige Spania, på øya Mallorca i provinsen Balearene. Kommunen har 12,003 innbyggere (2021).
Når boblene brister
Når boblene brister er en norsk dokumentarfilm fra 2012 regissert av Hans Petter Moland. Manus var skrevet av Petter Skavlan. Dette var Molands debut som dokumentarfilmskaper.
I filmen undersøker Moland hvordan den globale finanskrisen kunne oppstå. Han tar utgangspunkt i Vik kommune i Sogn og Fjordane, som var en av de norske kommunene som ble hardest rammet av den såkalte Terra-skandalen. Sammen med Viks tidligere ordfører og kommunerevisor legger han ut på en ekspedisjon for å forstå mer av det som skjedde da kommunen tapte millionbeløp. Reisen fører dem helt til Detroit i USA, som også er en kommune med store økonomiske problemer. Filmen inneholder også intervjuer med flere ledende økonomer, blant andre nobelprisvinneren Joseph E. Stiglitz og økonomiprofessoren Carlota Perez.
Tetamauara
Tetamauara er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, spinkle, gulaktigetrebukker, dekkvingenes bakre del gjerne svart. Dekkvingene er kraftig utvidete bak slik at dyret blir pæreformet sett ovenfra. Antennene er noe kortere enn kroppen. Pronotum er omtrent trapesformet, litt bredere enn langt. Dekkvingene er jevnbrede ved roten, kraftig utvidete lenger bak, den bakre delen oval. Artene etterligner trolig giftige biller i familien rødvinger (Lycidae).
Utbredelse
Slekten er kjent fra Panama og Ecuador.
Gunnar Eriksen
Nils Gunnar Eriksen (født 1921 i Hamar, død 2009 i Oslo) er en norsk professor i astrofysikk.
Eriksen ble utdannet som sivilingeniør ved Norges tekniske høgskole i 1948, og jobbet som laboratorieingeniør ved Astrofysisk institutt fra 1949. Han ble dosent i radioastronomi i 1963, og senere professor. Eriksen var sterkt involvert i etableringen av Solobservatoriet på Harestua, og hadde ansvaret for radio og teknisk utstyr der.
Jack DeJohnette
Jack DeJohnette (født 9. august 1942) er en amerikansk trommeslager.
DeJohnette hadde timer i både piano og trommesett som ung. Han gikk på high school, og senere musikkonservatorier i Chicago, hvor han var født. Her fikk han sjansen til å prøve seg med John Coltrane, men han flyttet etter hvert til New York, hvor han arbeidet med blant andre Jackie McLean og Big John Patton.
Karrieren hans tok av i 1966, da han ble med i Charles Lloyd sin kvartett, med pianisten Keith Jarrett og bassisten Ron McClure. Båndet spilte en moderne form for jazz, og fikk stor suksess. For DeJohnette ledet dette videre til et engasjement med Miles Davis i 1969. Han spilte på den berømte «Bitches Brew»-platen, og ble værende i bandet til 1971.
Han spilte inn sin første plate som bandleder i 1968 («The DeJohnette Complex», hvor han selv spilte melodika). I løpet av 1970-årene gav han ut flere plater, og han kom inn på plateselskapet ECM i 1976. Her spilte han inn med bandene Directions og New Directions. I tillegg til disse, leiene DeJohnette Special Edition, som gav ut fire album fra 1984 til 1991.
Edward, hertug av Kent
Edward, hertug av Kent, fullt navn Edward George Nicholas Patrick Paul, (født 9. oktober 1935) er en britisk prins. Han er som barnebarn av Georg V av Storbritannia medlem av den britiske kongefamilien. Han fikk i 1942 tittelen hertug av Kent. Han har feltmarskalks grad i British Army.
Hertugen utfører offisielle plikter for kongehuset på vegne av Elizabeth II, som er hans kusine. Han er president for All England Lawn Tennis and Croquet Club og er dermed den som overrekker vinnerskjoldet til seierherren i Wimbledonturneringen for menn. Han var frem til 2001 spesialrepresentant for internasjonale handel og investering, med ansvar for å fremme Storbritannia som handelspartner.
Tidlig liv
Prins Edward ble født i Belgrave Square i London. Hans far var George, hertug av Kent, som var fjerde sønn av Georg V og Mary av Teck, mens moren var Marina, hertuginne av Kent, datter av Nicholas av Hellas og Danmark og storhertuginne Elena Vladimirovna av Russland. Ved fødselen ble hans tiltaleform «Hans kongelige høyhet prins Edward av Kent».
Han ble døpt i kapellet i Buckingham Palace den 20. november 1935 av erkebiskopen av Canterbury, Cosmo Lang. Fadderne var Georg V, dronning Mary, Edward, prins av Wales, Mary, Princess Royal, Arthur, hertug av Connaught (med prins Arthur av Connaught som stedfortreder), Louise, hertuginne av Argyll og Nicholas av Hellas.
Han fikk sin utdannelse ved Ludgrove Preparatory Shcool i Berkshire, Eton College og Le Rosey i Sveits. Deretter begynte han ved Royal Military College i Sandhurst, hvor han blant annet ble utdannet som oversetter fra fransk.
Hertug av Kent
Den 25. august 1942 ble hans far drept i en flyulykke nær Caithness i Skottland. Syv år gammel ble han dermed hertug av Kent, jarl av St Andrews og baron Downpatrick. Han tok sete i House of Lords i 1959.
Som kongelig hertug var det tidlig klart at han ville utføre de plikter som hviler på kongefamilien. Seksten år gammel gikk han bak kisten til sin onkel, Georg VI, i 1952. Året etter deltok han ved kroningen av Elizabeth II, med den seremonielle hyllest av monarken en hertug skal utføre. Han etterfulgte da hertugene av Edinburgh og Gloucester, som har høyere rang.
Militær karriere
I 1955 gikk hertugen ut av Royal Military College som fenrik (Second Lieutenant) i Royal Scots Greys. Han var i tjeneste i Hongkong 1962–1963, og var deretter i staben til Eastern Command. I 1970 hadde han kommando over en enhet fra regimentet på Sovereign Base Area på Kypros. Han gikk av med pensjon fra British Army i 1976, med oberstløytnants grad. 11. juni 1983 ble han forfremmet til generalmajor, og 11. juni 1993 til feltmarskalk.
Det har blitt hevdet at hertugens regiment ble holdt igjen fra å gjøre tjeneste i Nord-Irland under konflikten i 1970-årene. Selv om han selv ønsket å følge regimentet uansett hvor det skulle, ble det ansett som uheldig å utsette dronningens fetter for fare. Det er liten grunn til å tro at dette stemmer; det ville være langt enklere å sørge for at hertugen ble overført til en annen enhet dersom det hadde vært behov for hans regiment i Nord-Irland. I 2007 skjedde noe tilsvarende da Henry av Wales regiment ble sendt til Irak, og prinsen av sikkerhetsgrunner ble holdt tilbake; det var da klart at det ikke var noe problem å sende regimentet uten prinsen.
Ekteskap
Hertugen giftet seg med Katharine Worsley i York Minster den 8. juni 1961. Hun er eneste datter av William Arthrington Worsley, 4. baronet og Joyce Morgan. Hun fikk tituleringen HRH The Duchess of Kent («Hennes kongelige høyhet hertuginnen av Kent»), men i 2002 sluttet hun å bruke HRH, og bad om å bli omtalt som Katharine Kent eller Katharine, hertuginne av Kent.
Paret har tre barn, som ikke utfører plikter i kongefamilien.
Den 5. oktober 1977 endte et fjerde svangerskap i dødfødsel.
Hertuginnen av Kent konverterte til katolisismen i 1994. Ettersom hun var medlem av Den engelske kirke da paret giftet seg førte ikke dette til at hertugen mistet sin plass i arvefølgen. Sønnen Nicholas konverterte også, og ble i 2006 den første kongelige brite som giftet seg i Vatikanstaten.
Hertugparet er bosatt i Wren House, en del av Kensington Palace i London.
Arkeologiåret 1771
Arkeologiåret 1771 er en oversikt over blant annet utgravninger, fødte og avdøde personer med tilknytning til arkeologi i 1771.
Dødsfall
1771 in archaeology
Icarus (tidsskrift)
Icarus er et vitenskapelig tidsskrift for planetologi. Tidsskriftet ble grunnlagt i 1962 og ble tilknyttet American Astronomical Society's Division for Planetary Sciences (DPS) i 1974. Carl Sagan var redaktør fra 1968 til 1979, og ble etterfulgt av Joseph A. Burns (1980–1997) og Philip D. Nicholson (1998–).
Róbert Bezák
Róbert Bezák, C.Ss.R. (født 1. mars 1960 i Prievidza i den slovakiske del av Tsjekkoslovakia) er en katolsk emeritert erkebiskop av Trnava, tilhørende redemptoristordenen.
Tula oblast
Tula oblast (russisk: Ту́льская о́бласть, Tulskaya oblast) er et føderasjonssubjekt i Russland (en oblast). Det administrative senteret er byen Tula, og arealet er på 25 700 km². Oblasten har et innbyggertall på 1 675 758 (folketelling 2002).
Róbert Bezák
Bakgrunn
I løpet av det andre året av universitetsstudier samarbeidet han med den katolske foreningen for presteskapet «Pacem in terris» som hadde som mål å normalisere forholdet mellom staten og kirken. Han deltok også i en sultestreik organisert av samme forening. For dette ble han avhørt av det hemmelige politiet, men samarbeidet ikke.
Tula oblast
Geografi
Tula oblast grenser til Moskva oblast (N), Rjazan oblast (Ø), Lipetsk oblast (SØ), Orjol oblast (S), og Kaluga oblast (V).
Róbert Bezák
Prest
Róbert Bezák sluttet seg til hemmelighet til redemptoristene i 1979, avla sine ordensløfter 1983 og ble ordinert til prest den 14. juni 1984 i Banská Bystrica av biskop Jozef Feranec. Dette var på en tid da kommunistene forfulgte den katolske kirke i Tsjekkoslovakia. I februar 1988 var han under etterforskning av det hemmelige politi, som brukte kodenavnet Sebastian om kam.
Tula oblast
Geografi
Større elver i Tula oblast er Don, Oka og Upa.
Róbert Bezák
Prest
Fra 1984 til og frem til kommunismens fall i 1990 var han sogneprest i Brezno, Detva og i Žiar nad Hronom og sogneadministrator i Sklené Teplice, Tužina og Uľanka.
Tula oblast
Klima
Tula oblast har et moderat kontinentalt klima.
Demografi
I henhold til folketellingen i 2002 utgjorde etniske russere 95% (1 595 564 innb.) av befolkningen. Andre fremtredende nasjonaliteter i regionen er ukrainere med 1,3%(22 260 innb.) og tatarer med 0,5% (8 968 innb.). Resten av befolkningen identifiserte seg med 120 forskjellige etniske grupper som hver hadde mindre enn 0,5% av befolkningen.
Róbert Bezák
Prest
Fra 1990 til 1993 studerte han til lisensiatsgrad i moralteologi ved Alphonsianum i Roma. I 1993 ble han valgt til viseprovinsial for redemptoristene i Slovakia og avbrøt derfor studiene. Tre år senere ble han valgt til president for konferansen for superiorer i sitt land. Fra 1994 til 2000 underviste han i moralteologi ved det teologiske institutt i Banská Bystrica og ved Aloisianum ved universitetet i Trnava. Fra 2005 til 2008 var han administrator for Maria-helligdommen i Staré Hory, og fra 2008 til hans bispeutnevnelse var han administrator for menigheten for Radvaň-distriktet i Banská Bystrica og overordnet for redemptoristhuset i samme menighet.
Hwaesong
Hwasong er et festningsverk i byen Suwon, sør for Seoul i Sør-Korea. Festningen stod ferdig i år 1796. Festningen dekker både ett stort flatt området, samt et område med flere mindre åser og fjell, noe som er sjelden for Øst-Asia. Murene er 5,52 km lange og det finnes 41 bevarte bygninger og bygningsrester langs forsvarsverket.
Róbert Bezák
Erkebiskop av Trnava
Pave Benedikt XVI utnevnte ham til erkebiskop av Trnava den 18. februar 2009. Den emeriterte president for den pavelige komité for verdens eukaristiske kongresser, kardinal Jozef Tomko, bispeviet ham den 6. juni samme år; medkonsekratorer var erkebiskop Mario Giordana, apostolisk nuntius til Slovakia, og Stanislav Zvolenský, erkebiskop av Bratislava. Han var den yngste biskopen i landet sitt.
Hwaesong
Festningen består blant annet av fire hovedporter, en sluse, fire hemmelige porter og et signaltårn.
Róbert Bezák
Erkebiskop av Trnava
Helt fra starten prøvde han å implementere sin visjon om en «åpen kirke» i samsvar med direktivene fra Det andre Vatikankonsil. Han opprettet derfor hjelpesentraler med sikte på å gi hjelp til mennesker som er sosialt svakere og hjemløse og innførte regelmessige møter med de troende for å fremme kontakter med folket og der de troende kunne stille dem spørsmål. Han åpnet også forskjellige rom i kurien for publikum og i dem åpnet han et galleri, en restaurant og en høyskole for den kristne dannelsen av studenter, og etablerte erkebispedømmets web-fjernsyn. Han informerte regelmessig de troende om sine aktiviteter gjennom sin internettside og introduserte et initiativ som allerede var utbredt i utlandet i Slovakia: «Kirkenes natt». Den har også iverksatt forskjellige tiltak for å fremme en åpen, transparent og ansvarlig styring av erkebispedømmets eiendeler.
Hwaesong
I 1997 ble Hwaseong ført opp på UNESCOs verdensarvliste.
Róbert Bezák
Avskjedigelse
Den 1. juli 2012 ble Bezák etter beslutning av pave Benedikt XVI fjernet fra sitt embede. Bakgrunnen for dette forble i det store og hele uklar; Bezák sa under gudstjeneste at Vatikanet hadde rettet «alvorlige beskyldninger» mot ham og forbudt ham å snakke med media. Men det antas generelt en sammenheng med Bezáks økonomiske disposisjoner og hans anklager mot sin forgjenger erkebiskop Ján Sokol og den resulterende apostoliske visitasjon. Større deler av befolkningen sympatiserte sterkt med Bezák. En begjæring med rundt 12.000 underskrifter mot avskjedigelsen ble sendt til Roma.
Hwaesong
Eksterne lenker
Hwasong
Róbert Bezák
Avskjedigelse
Hans etterfølger som erkebiskop i Trnava ble Ján Orosch.
Siden midten av 2013 har det vært signaler under pave Frans om at Bezák kunne bli rehabilitert. I tillegg ble det startet flere begjæringer i nabolandet Østerrike.[4] Bezák har bodd i redemptoristklosteret i Bussolengo nær Verona siden desember 2013. I juni 2014, etter en generalaudiens på Petersplassen, møtte han pave Frans for første gang..
Episkopalgenealogi
Hans episkopalgenealogi er:
Evdev
Brukerrommets bibliotek for Linuxkjernens komponent evdev blir kalt libevdev. Libevdev abstraherer evdev ioctl-kall gjennom typesikre grensesnitt og sørger for funksjoner som endrer utstyrets utseende. Libevdev har visse likheter med systemkallet read.
Shinta Mulia Sari
Shinta Mulia Sari (født 14. juni 1988) er en singaporsk badmintonspiller. Hun representerte landet sitt under Sommer-OL 2012 i London, der hun ble utslått i gruppespillet i double.
Jolki lokhmatyje
Jolki lokhmatyje (originaltittel: Ёлки лохматые) er en russisk film fra 2015, regissert av Maksim Svesjnikov.
Handling
Nastya reiser sammen med bestemoren sin til St. Petersburg, og etterlater de to hundene deres Pirate og Yoko på et hotell for hunder. Men to tyver, Makar (en hotell-ansatt) og Lyokha (en hundeselger) bestemmer seg for å bryte seg inn i hjemmene til velstående hundeeierne, inkludert Nastyas foreldre. Pirate og Yoko ønsker ikke å overnatte ved hundehotellet. Men uansett hvor hardt de prøver, blir de fremdeles etterlatt der. Misfornøyd med dette stikker hundene av. Når de går rundt i byen, finner de snart veien hjem. Men de to tyvene har allerede ankommet hjemmet deres.
Når de får øye på de ubudne gjestene, slår Pirate og Yoko på TV-apparetet slik at tyvene tror at det er noen mennesker i huset. Etter ankomst til St. Petersburg rømmer Nastya for å vende hjem, og hennes bekymrede bestemor kontakter politiet om at barnet har forsvunnet. Når Nastya kommer hjem, blir hun kidnappet av tyvene. Men politiet oppdager snart hva som foregår, og arresterer tyvene.
Ochyropus
Utseende
En stor (ca. 6 centimeter), lang og slank, blankt svart løpebille. Kjevene (mandiblene) er kraftige, lengre enn resten av hodet, som er rektangulært med små fasettøyne og en V-formet grop foran i midten. Pronotum er rundet, kraftig innsnevret bakover slik at det er betydelig mindre enn halvparten så bredt bak som foran, med avgrenset "midje" bakerst. Dekkvimngene er nesten jevnbrede med fine punktstriper. Beina er forholdsvis korte, leggene på frambeina utvikllet for graving.
Levevis
Som andre Scaritinae lever disse billene hovedsakelig underjordisk. De graver godt, og lever som rovdyr.
Utbredelse
Arten er utbredt i Afrika (Kamerun, Liberia).
Falsk tilståelse
Falsk tilståelse er når en person erkjenner å ha utført en handling som vedkommende ikke har utført.
Juridisk
Professor i rettspsykologi Gisli H. Gudjonsson beskriver tre ulike modeller som kan forklare hvorfor det avgis falske tilståelser: Det finnes eksempler på kombinasjoner av de tre modellene.
Forøvrig kan falske tilståelser også skje for å skåne en annen person fra anklagen.
Å benytte teknikker som ender i utpressede tilståelser er ekstreme teknikker og faller under psykisk vold og overgrep. Vedkommende som benytter teknikkene er å regne som overgriper.
Avsløring av falske tilståelser er viktig for å hindre at det begås justismord.
Vaksinediplomati
Vaksinediplomati er bruken av vaksiner for å styrke et lands diplomatiske relasjoner og innflytelse (soft power) i forhold til annet eller andre land, eller for å være tro mot tidligere diplomatiske tilsagn også der det dreier seg om en knapphet i eget land.
Australia
Statsminister i Australia Scott Morrison uttalte i august 2020 at han arbeidet for å sikre tidlig tilgang til en vaksine «for landene i vår stillehavsfamilie, og for våre regionale partnere i Sørøstasia.»
Kina
I midten av august gikk det kinesiske utenriksdepartementet med på å gi Filippinene prioritert tilgang til en kinesisk vaksine. Det privateide kinesiske selskapet Sinovac Biotech skulle samarbeide med Brasil og Indonesia «med produksjon av hundrevis av millioner doser av dets vaksinekandidat for lokalt bruk». Det russiske Petrovax hjelper Kinas CanSino Biologics med utvikling av dets vaksine i moskvaregionen og vil selge vaksinen i Russland og til andre tidligere sovjetstater.
Kina har gitt tilsagn om to milliarder amerikanske dollar til støtte av WHOs generelle programmer mot covid-19, et lån på én milliard amerikanske dollar for å gjøre vaksine tilgjengelig for land i Latin-Amerika og Karibia, og kunngjorde at landet ville gi de fem sørøstasiatiske landene Kambodsja, Laos, Myanmar, Thailand og Vietnam prioritertstilgang til vaksinen så snart den er fullt ut klargjort.
Mexico
Mexicos utenriksminister Marcelo Ebrard kunngjorde undertegnelser av intensjonsdavtaler med CanSino og Walvax Biotechnology Co Ltd om senstadies kliniske tester av vaksiner fra Kina, med muligheten ril å fremstille noen av vaksinene i eget land for bruk i Latin-Amerika.
India
India har lovet å dele sin vaksine med Bhutan og Maldivene.